# 1991. júl. 26., péntek

| júl. 26. Budapest A jármű tűrőképességének vizsgálatát szakemberre bíztuk.

Egész nap vásároltam és pakoltam. Kornél mondta, hogy 1/2 4 - 4 körül jönnek (legalábbis én úgy értettem), addigra pakoljak össze. 3 óra körül megérkeztek, és jól leszidtak, amiért még nem vagyok kész. Azután a ruhák mennyisége miatt tettek néhány megjegyzést. Végülis sikerült összepakolni (1/4 5-re...). Elvitték a csomagjaimat, kivéve a hálózsákot és az unterlage-t, mert elfelejtettem odaadni. Így azokat cipelnem kellett. Este még elmentem Editékhez koronáért, majd Kornélékhoz indultam. Egy buszmegálló eltéréssel oda is találtam. Éppen vacsoráztak. Azt mondták, sunnyogó vagyok. Egyébként maradt még elég pakolnivaló.

júl. 26. Budapest Sajnos, a néma fénykép nem adja vissza Csaszi ízes káromkodásának hangulatát. |

Zoli este 10 óra körül érkezett meg. Kb. éjfélre lettünk készen a pakolással. A hajók nagyon nehezek. De tök jók. 1 óra körül már "ágyban" is voltunk. Zoli egyfolytában ökörködött, és nem hagyott aludni. Aztán végül mégis sikerült.

Pusztai Anikó: Ulm-Budapest túranapló - Tippek vízitúrázóknak - Umann Kornél