## 3. DOMBORZATI IDOMOK ÁBRÁZOLÁSA

A domborzati idomok nagyformáit vízválasztó és vízgyűjtő idomokra, majd ezeket kisebb idomokra, részletidomokra bonthatjuk.

VÍZVÁLASZTÓ IDOMOK

A terep kiemelkedő domború idomai, kúp alakúak, vagy hosszan elnyúlóak lehetnek. Ide sorolhatók:

Hegyhát: Kiemelkedő domború idom lehet lapos tetejű fennsík és lehet keskeny, éles forma, ez a gerinc.

Kúp: olyan kiemelkedő idom, melynek legmagasabb pontjától a terep minden irányba lejt. Lehet meredek, hirtelen leszakadó forma, ilyen a hegycsúcs (sziklacsúcs).

Lejtőkúp: a lejtős hegyháton vagy oldalhegyháton lévő kisebb kúp.

Pihenő: a hegyhátak és az oldalhegyhátak vízszintes, ellaposodó része. A pihenő lapjától a terep egy irányba emelkedik és három irányba lejt.

Nyereg: a hegytetők két vagy több kúpja között keletkezik, ahol a terep két irányba emelkedik és két irányba lejt.

VÍZGYŰJTŐ IDOMOK

A hegyoldalban, völgyek alján lévő bemélyedések. Ide tartoznak:

Völgyteknő: a domború hegyhát fordítottja, a hegyoldalak teknőszerű bemélyedése. Alakja lehet U (gleccservájta) vagy V betű formájú (folyóvízi erózió mélyítette).

Vízmosás: keskeny, meredekfalú árok, mely a teknők alján keletkezik, széle omladékos, szakadékos.

RÉSZLETIDOMOK

Tereplépcső: a lejtőkön kialakuló vízszintes vagy ferdén húzódó lépcsőszerű letörés.

Horhos: széles és mély árok, omladékos, meredek parttal, mélysége 10 méternél is több lehet.

### Domborzati idomok ábrázolása

|  | Kúp
|  | Csúcs, hegyorom
|  | Tető, fennsík
|  | Völgy
|  | Fennsík mélyedéssel
|  | Letörés, leszakadás
|  | Hegyhát
|  | Pihenő
|  | Nyereg
|  | Metsződés, horhos
|  | Lefutó gerinc
|  | Hasadék, szurdok

Folytatás: Mérések térképen és terepen

Forrás: A Magyar Természetbarát Szövetség honlapja

Zöld kalandra fel! - MTSZ - Tippek vízitúrázóknak - Umann Kornél