#
Hajózási Szabályzat

## 6. melléklet - Hangjelzések

### I. A jelzések hangzása

A belvízi hajón alkalmazott gépi működtetésű hangjelző készüléknek az alábbi jellemzőkkel rendelkező hangjeleket kell adnia:

#### 1.Frekvencia

a) a géphajó által leadott hangjel alapfrekvenciája - a b) pontban megjelölt kishajó kivételével - 200 Hz 20% eltérés mellett,

b) a gép nélküli hajónál és az olyan kishajónál, amely nincs felszerelve nagyhajó vontatására, a hangjelzés alapfrekvenciájának meg kell haladnia a 350 Hz-et,

c) a korlátozott látási viszonyok között radarral közlekedő hajó által adott háromtónusú hangjelzésnél az alapfrekvenciának 165-297 Hz között kell lennie, a legmagasabb és legalacsonyabb hang között legalább 2 teljes hangköz távolsággal.

#### 2.Hangnyomásszint

Az alább megadott hangnyomásszinteket a hangtölcsér nyílásának középpontja előtt 1 m távolságban kell mérni vagy meghatározni és a méréseket lehetőleg nyílt környezetben kell végezni:

> a) a géphajók esetében - a b) pontban megjelölt kishajó kivételével - a súlyozott hangnyomásszint 120-140 dB (A) legyen,

> b) az olyan gép nélküli hajó és kishajó esetében, amely nincs felszerelve nagyhajó vontatására, a súlyozott hangnyomásszint 100-125 dB (A) legyen,

> c) a korlátozott látási viszonyok között radarral közlekedő hajó által adott háromtónusú hangjel esetében az egyes hangok súlyozott hangnyomásszintje 120-140 dB (A) legyen.

A hangnyomásszintet az illetékes hatóság a Nemzetközi Elektrotechnikai Bizottság (IEC 179) szabványának megfelelő hangnyomásmérő, vagy az IEC által szabványosított szokásos hangnyomásmérő (IEC 123) segítségével ellenőrzi.

### III. Hajó hangjelzései

A harangütéstől és a háromtónusú hangjelektől eltérő hangjelzéseknek a következő jellemzőkkel rendelkező egy vagy több egymást követő hang leadásából kell állniuk:

> - rövid hang: kb. 1 másodpercig tartó hang;

> - hosszú hang: kb. 4 másodpercig tartó hang.

A két egymást követő hang közötti időtartam kb. 1 másodperc. A nagyon rövid hangok sorozata - legalább hat, egyenként 1/4 másodperc időtartamú, 1/4 másodperc időtartamú szünettel elválasztott hangból álló sorozat.

#### B) Találkozás jelzései

##### Első eset

1 rövid hang a hegymenetben haladó hajóról: "A hajó bal oldala felől kívánok elhaladni" [6.04 cikk 4. pont]

1 rövid hang a völgymenetben haladó hajóról: "Egyetértek, haladjon el a hajó bal oldala felől" [6.04 cikk 5. pont]

2 rövid hang a völgymenetben haladó hajóról: "Nem értek egyet, haladjon el a hajó jobb oldala felől" [6.05 cikk 2. pont]

2 rövid hang a hegymenetben haladó hajóról: "Egyetértek, a hajó jobb oldala felől fogok elhaladni" [6.05 cikk 3. pont]

##### Második eset

2 rövid hang a hegymenetben haladó hajóról: "A hajó jobb oldala felől kívánok elhaladni" [6.04 cikk 4. pont]

2 rövid hang a völgymenetben haladó hajóról: "Egyetértek, haladjon el a hajó jobb oldala felől" [6.04 cikk 5. pont]

1 rövid hang a völgymenetben haladó hajóról: "Nem értek egyet, haladjon el a ha jó bal oldala felől" [6.05 cikk 2. pont]

1 rövid hang a hegymenetben haladó hajóról: "Egyetértek, a hajó bal oldala felől fogok elhaladni" [6.05 cikk 3. pont]

#### C) Előzés jelzései

##### Első eset

2 hosszú hang és ezt követően 2 rövid hang az előzést végrehajtó hajóról: "Az előzést hajójának bal oldala felől kívánom végrehajtani" [6.10 cikk 4. pont]

1 rövid hang az előzött hajóról: "Egyetértek, az előzést a hajóm bal oldala felől hajtsa végre" [6.10 cikk 5. pont]

2 rövid hang az előzött hajóról: "Nem értek egyet, az előzést a hajóm jobb oldala felől hajtsa végre" [6.10 cikk 6. pont]

1 rövid hang az előzést végrehajtó hajóról: "Egyetértek, az előzést a hajójának jobb oldala felől fogom végrehajtani" [6.10 cikk 6. pont]

##### Második eset

2 hosszú hang és ezt követően 1 rövid hang az előzést végrehajtó hajóról: "Az előzést a hajójának jobb oldala felől kívánom végrehajtani" [6.10 cikk 4. pont]

2 rövid hang az előzött hajóról: "Egyetértek, az előzést a hajóm jobb oldala felől hajtsa végre" [6.10 cikk 5. pont]

1 rövid hang az előzött hajóról: "Nem értek egyet, az előzést a hajóm bal oldala felől hajtsa végre"

2 rövid hang az előzést végrehajtó hajóról: "Egyetértek, az előzést a hajójának bal oldala felől fogom végrehajtani" [6.10 cikk 6. pont]

##### Az előzés nem lehetséges

5 rövid hang az előzött hajóról: "Engem nem lehet megelőzni" [6.10 cikk 7. pont]

#### D) A fordulás jelzései

1 hosszú hang és ezt követően 1 rövid hang: "Jobbra szándékozom fordulni" [6.13 cikk 2. pont]

1 hosszú hang és ezt követően 2 rövid hang: "Balra szándékozom fordulni" [6.13 cikk 2. pont]

#### E) Kikötők és mellékágak: be- és kihajózás a hajóút keresztezésével

##### E. 1. A kikötőkbe és mellékágakba való be- és kihajózás jelzései

3 hosszú hang és ezt követően 1 rövid hang: "Jobbra szándékozom haladni" [6.16 cikk 2. pont]

3 hosszú hang és ezt követően 2 rövid hang: "Balra szándékozom haladni" [6.16 cikk 2. pont]

##### E. 2. A kikötőkbe és mellékágakba való be- és kihajózás jelzései a hajóút keresztezésekor

3 hosszú hang: "Keresztezni szándékozom" [6.16 cikk 2. pont]

#### F) Korlátozott látási viszonyok között adott jelzések

##### a) radarral közlekedő hajók

háromtónusú hangjelzés a szükséges gyakorisággal ismételve: völgymenetben haladó hajó, a kishajó kivételével [6.32 cikk 4. a) pont]

1 hosszú hang: hegymenetben haladó magányos hajó [6.32 cikk 5. a) pont]

2 hosszú hang: hegymenetben haladó karaván [6.32 cikk 5. a) pont]

##### b) radar nélkül közlekedő hajó

1 hosszú hang legfeljebb 1 perces időközökkel ismételve: minden magányosan haladó hajó [6.33 cikk 2. pont]

2 hosszú hang legfeljebb 1 perces időközökkel ismételve: karaván [6.33 cikk 2. pont]

##### c) veszteglő hajó

1 harangkongatás legfeljebb 1 perces időközökkel ismételve: "A hajóút bal oldala felől vesztegelek" [6.31 cikk 1. a) pont]

2 harangkongatás legfeljebb 1 perces időközökkel ismételve: "A hajóút jobb oldala felől vesztegelek" [6.31 cikk 1. b) pont]

3 harangkongatás legfeljebb 1 perces időközökkel ismételve: "Meghatározatlan helyzetben vesztegelek" [6.31 cikk 1. c) pont]

#### G) Veszteglőhely elhagyását jelző hangjelzések

1 rövid hang: Ha a hajó jobbra tart [6.14 cikk]

2 rövid hang: Ha a hajó balra tart [6.14 cikk]

Forrás: Hajózási Felügyelet

Hajózási Szabályzat - Tippek vízitúrázóknak - Umann Kornél