#
Hajózási Szabályzat

## 13. fejezet - Hajóhíd, áthaladás zsilipen

##### 13.01 cikk - Hajóhíd

1. Hajóhíd létesítéséhez az illetékes hajózási hatóság engedélye szükséges.

2. A hajóhíd üzembentartója a hidat naponta két ízben köteles kinyitni. A hajózási hatóság a forgalom igényeinek megfelelően ettől eltérően is rendelkezhet.

##### 13.02 cikk - Áthaladás zsilipen

1. A hajó zsilipelés előtt, illetve után akkor tartózkodhat a zsilip területén, ha ez hajózásbiztonsági okból szükséges és/vagy erre a zsilipszemélyzet engedélyt adott.

2. Személyhajót, sport- és kedvtelési célú kishajót és csónakot gyúlékony vagy más veszélyes anyagot szállító hajóval együtt zsilipelni tilos. A robbanóanyagot szállító hajó vezetője zsilipelés előtt a zsilip személyzetét a rakomány jellegéről tájékoztatni köteles.

3. Ha a zsilip személyzete eltérően nem rendelkezik, kishajó és csónak csak a nagyhajó után hajózhat be, illetve ki.

4. A kikötés és áthajózás rendjét a zsilip üzemben tartójának a hajózási hatóság jóváhagyásával kiadott szabályzata tartalmazza.

Forrás: Hajózási Felügyelet

Hajózási Szabályzat - Tippek vízitúrázóknak - Umann Kornél