## 10. TÚRAFELSZERELÉS

## 10.1. Egyéni felszerelések

- túracipő (bőr, magasszárú, bordás gumitalpú), tartalékcipő
- zoknik (hosszúszárú, nedvszívó, pl. gyapjú, pamut)
- alsóneműk (nem műszálas)
- túranadrág
- hosszú ujjú ing (flanell)
- hosszú ujjú pulóver (gyapjú)
- póló (rövid ujjú)
- szélanorák
- esőkabát v. ponchó (ülőkének is)
- világos színű fejvédő (sapka v. kendő)
- meleg sapka
- hálóruha (szabadidő ruha)
- fürdőnadrág
- egészségügyi felszerelés: mosdókesztyű, szappan, fogkrém, fogkefe, fésű, 2 db törölköző, WC papír, zsebkendő, babakrém, elsősegély csomag, egyéni gyógyszerek
- hátizsák v. hordkeret
- sátor
- hálózsák
- derékalj (isolier vagy polifoam, szivacs)
- pohár
- kulacs
- mosó- és mosogatószer, mosogatórongy (sátranként)
- főzőkészülék, üzemanyag, gyufa (sátranként)
- edények (sátranként)
- kanál, zsebkés
- elemlámpa (tartalék izzó), gyertya vagy mécses
- papír, írószer
- nagy málhazsák (60-90 liter)
- kis túrazsák (16-30 liter)
- fotó felszerelés, hangszer (kicsi)
- élelmiszerek
- iratok: érvényes személyi igazolvány vagy útlevél, költőpénz (valuta, valuta-kiviteli engedély), turista (hegymászó) igazolvány, utazáshoz szükséges jegyek ...

## 10.2. Közös (csoportos) felszerelések

- Javítócsomag: sátorjavító eszközök, varrókészlet, zsinegek, drótok, fogó, csavarhúzó, cipőápoló felszerelés, ragasztó

## 10.3. Túravezetői felszerelés

- térképek
- kalauzok
- tájoló (2 db)
- menetrend
- túraterv
- túranapló
- engedélyek
- túrajelentő lap ...

## 10.4. Hasznos "csomók"

1. Hurokcsomó: Igen egyszerű megkötni, de terhelés után - különösen vizesen - nehéz kibontani. Kötélfül készítésénél használjuk.

2. Pereccsomó: Csak egy "fordítással" nehezebb megkötni, de könnyebben bontható, mint a hurokcsomó. Kötélfülként használjuk.

3. Builin csomó (bowline): Igen könnyen bontható a terhelés után, ám annál pontosabban kell megkötni. Használata is figyelmet érdemel, mert csak a hosszabb, elmenő szál terhelhető. Kötélfülként használható.

4. Halász- vagy horgászcsomó: Könnyen köthető és oldható csomó, melyet kötelek toldásához használunk. Ajánlatos az egyforma vastagság.

5. Visszafűzött- vagy hevedercsomó: Két - akár különböző átmérőjű - kötélvég összekötésére szolgál. Hevedereket csak így szabad megkötni. Ez a csomó alig gyengíti a kötelet.

6. Szorítónyolcas: Gyorsan megköthető, könnyen állítható és bontható csomó. Feszítés, terhelés nélkül magától bomlik. Kikötésre, feszítésre használjuk.

Általános szabály:

- A csomók kötésénél mindig legyen a kötél (zsinór) vastagságától függően 5-10 centiméternyi szabad vég, mert terhelés hatására a csomó összehúzódik.
- Használat előtt a kötelet és a csomót mindig ellenőrizzük!
- Inkább kevés csomót tudjunk, de azokat biztonsággal kössük!

Folytatás: Túrista menü, tábori főzőcske

Forrás: A Magyar Természetbarát Szövetség honlapja

Zöld kalandra fel! - MTSZ - Tippek vízitúrázóknak - Umann Kornél