## 9. MEGFIGYELÉSEK (GYŰJTÉSEK)

## 9.1. Lágyszárú növények megfigyelése

Határozó könyvek segítségével történik.

Kezdőknek az egyszerűbb, szín, élőhely, időszak alapján történő rendszerezést ajánljuk (Jávorka -Csapody: Erdő-mező virágai; Csapody I. - Csapody V. - Jávorka T.: Erdő-mező növényei).

A gyakorlottabbak, tanultabbak a rendszertani bélyegek alapján szerkesztett határozókat használhatják (Simon T. - Csapody V.: Kis növényhatározó; Soó R. - Kárpáti Z.: Növényhatározó II. kötet Harasztok - virágos növények).

Mikor egy növényt dokumentálunk, az alábbi adatokat érdemes rögzíteni:

- rendszertani besorolása;
- fejlődési fázis;
- szár-állás;
- levelek elhelyezkedése, formája, széle;
- virág típusa;
- termőhely leírása (száraz-nedves, fényszegény vagy árnyékos, fényben gazdag...);
- előfordulási hely (életközösség) megnevezése;
- talaj típusa, kémhatása (ha tudjuk) ...

## 9.2. Fák megfigyelése

A megfigyelés szempontjai lehetnek:

- alak (habitus): változhat a korral, a talaj- és szélviszonyok szerint..., tehát nem igazán segítség
- kéreg: mintázata, vastagsága, színe
- levél: típusa (tű, vagy lomblevél) színe, mérete, alakja, erezete, levélszél...
- virág: szél- vagy rovarporozta, virágzási idő, illata, porzó és termő elhelyezkedése, egyszerű vagy összetett virág...
- termés: alakja, mérete, száma-mennyisége...
- rügy: elhelyezkedése, színe, eloszlása...
- fatörzs évgyűrűi: az aktív (meleg) és a passzív (lombnélküli, hideg) évszakot jelzik

- számuk: (világos és sötét gyűrűk) kettővel történő osztása a fa korát adja
- egyenletesen széles gyűrűk: gyors növekedést, kedvező életfelté-teleket (fény, hőmérséklet, víz...) jelentenek
- vékony gyűrűk: az életfeltételek romlásáról tanúskodnak (lehűlés, fényhiány, szárazság, tápanyaghiány, konkurencia)
- asszimetrikus (excentrikus) gyűrűk: szélfelőli oldalon sűrűsődést, féloldalas konkurrenciát mutatnak
- vékonyabb, szenes szárrész: erdőtűzre utalhat
- a gyűrűk kifelé torzulnak: ez ághelyre utal
- a gyűrűk szabálytalan torzulása egy lyuk körül odvasodást jelez
- ha a gyűrűk szerkezete helyenként felbomlik - gombásodást jelez

Az élő fa kora megbecsülhető: a talajszinttől 1,5 méter magasságban megmérjük a fa kerületét és osztjuk 2,5 centiméterrel. (A gyors és lassú növekedésű fák esetében ez a számítás nem alkalmazható.)

FAKÉREGMINTÁZAT "GYŰJTÉSE" DÖRZSMÁSOLATTAL

Tiszta (ághely-, moha- és zuzmómentes) fatörzsre papírlapot rögzítünk (rajzszeggel, ragasztószalaggal) és krétával, zsírkrétával besatírozzuk (mint a pénzérmék másolásánál szokás). A gyűjtés helyét, időpontját, a fa nevét ráírjuk.

## 9.3. "Nyomolvasás"

A nyomkeresés, nyomolvasás nagy gyakorlatot kíván. Ritkán látjuk teljesen épen és élesen a lábak lenyomatát. A legideálisabb felszínek nyomkereséshez a nedves agyag és a friss hóval borított területek.

Leggyakrabban előforduló nyomok

Tőkésréce

Fogoly

Fürj

Vetési varjú

Fácán

Vaddisznó

Szarvas

Őz

Mezei nyúl (baktató nyom)

Üregi nyúl (futó nyom)

Mókus

Róka

Borz

Nyest

GIPSZ LÁBNYOM MINTA

Friss, éles kontúrú jól látható nyom környékét megtisztítjuk. A nyomot karton papírcsíkkal körbekerítjük, két végét gémkapoccsal összefogjuk. A vízzel kevert gipszpor masszát lassan, 5 centiméteres vastagságban a kartongyűrűbe öntjük. 20-30 perc múlva a megkötött gipszöntvényt kis talajráhagyással kiássuk. A teljes száradás után puha kefével megtisztítjuk a talajmaradéktól.

## 9.4. Madárhangok felismerése

Segítség az azonosításhoz népi hangleírások felhasználásával:

- Bagoly: huhog, rikolt, sikolt
- Bíbic: jajgat
- Bölömbika: bömböl, buffog
- Csuszka: csetteg
- Daru: "krú"-gat
- Fecske: ficsereg, ficserékel
- Fülemüle: csattog
- Fürj: "pitypalaty"-tyol
- Galamb (házi): burukkol, brúg
- Gerle (kacagó): turbékol, kacag
- Gólya: kelepel
- Haris: harsog
- Héja: vijjog
- Holló: korrog
- Kakukk: "kakukk"-kol
- Kuvik: kuvikol
- Lúd: gágog
- Málinkó (sárgarigó): rikkant, fütyül
- Sas: vijjog
- Seregély: csárog, cséreg
- Szarka: cserreg
- Vadkacsa: hápog
- Varjú: károg
- Vércse: visít
- Zsezse:csicseget

## 9.5. A gyűjtés eszközei

A hagyományos gyűjtés eszközei lehetnek: nagyító, csipesz, olló, kés, gyűjtő-zacskó, gyűjtődoboz (fém, műanyag), fiola, jegyzetfüzet, írószer, térkép...

A begyűjtött anyag csak pontos adatokkal értékes: hol, mikor, mit gyűjtöttünk?

Fotózáshoz szükséges lehet: vaku derítő lemezzel (meggyűrt alufólia kartonlapon), teleobjektív, közgyűrű, makroelőtét, szűrő, állvány, távkioldó...

Rajzoláshoz szükséges lehet: fekete- és színes ceruza, pasztell kréta, rajztoll, papír (füzet, rajzlap, notesz...), rajztábla, rajzállvány, keményfedelű könyv (mappa).

Hálás, megörökítésre érdemes témák például: a tábor, a táj, sziklalalakzatok, ásványformák, egy növény virágzata, termések, nyomok....

Folytatás: Túrafelszerelés

Forrás: A Magyar Természetbarát Szövetség honlapja

Zöld kalandra fel! - MTSZ - Tippek vízitúrázóknak - Umann Kornél