#
Hajózási Szabályzat

## 3. melléklet - A hajók látható jelzései

### 1.Általános rendelkezések

1.1 A következő ábrák a Szabályzat 3. fejezetében foglalt jelzésekre vonatkoznak, kivéve az illetékes hatóságok által meghatározott esetekben előírt vagy engedélyezett jelzéseket.

1. 2 A kiegészítő jelzések

> - önálló jelentésű vagy

> - ha szükséges, valamely alapjelzéssel egyidejűleg alkalmazott jelzések lehetnek.

1.3 A tolt karaván, amelynek legnagyobb méretei nem haladják meg a 110*12 m-t, valamint azt a mellévett alakzatot, amelynek legnagyobb méretei nem haladják meg a 110*23 m-t, magányos géphajónak kell tekinteni (3.01 cikk 3. pont).

1.4 Eltérő rendelkezés hiányában a következő fogalmak jelentése azonos a 3.01 cikk 5. pontjában foglaltakkal:

> 1.4.1 árbocfény - 225° látószögű, folyamatosan világító erős fehér fény, amely a hajó orra felől nézve, a középsíkra merőleges síktól hátrafelé 22° 30'-ig látható;

> 1.4.2 oldalfények - a jobb oldalon egy közepesen erős zöld fény és bal oldalon egy közepesen erős vörös fény, amelyek folyamatosan világítók és 112° 30'-es látószögűek, a hajó orra felől nézve a középsíkra merőleges síktól hátrafelé 22° 30'-ig láthatók;

> 1.4.3 farfény - 135° látószögű, folyamatosan világító közepesen erős vagy szokásos fehér fény, amely a hajó fara felől nézve mindkét oldal felé 67° 30'-ig látható.

> 1.4.4 minden oldalról látható fény - folyamatosan világító 360°-os látószögű fény.

A segítséget kérő, veszélyben levő hajó a következő jelzéseket alkalmazhatja:

> a) körben mozgatott zászlót/lobogót vagy más megfelelő tárgyat,

> b) lobogót, alatta vagy felette elhelyezett gömbbel vagy hasonló tárggyal,

> c) körben mozgatott fényt,

> d) rövid időközönként vörös csillagrakétákat, illetve rakétákat vagy lövedékeket,

> e) a morzeábécé szerinti … --- … (SOS) jelek együtteséből álló fényjelzést,

> f) kátrány, olaj stb. égetésével keletkező lángot;

> g) vörös színű ejtőernyős rakétát vagy kézilámpát;

> h) kinyújtott karok felülről lefelé történő (repülést utánzó) lassú mozgatását.

Forrás: Hajózási Felügyelet

Hajózási Szabályzat - Tippek vízitúrázóknak - Umann Kornél