## A Fertő-tavi vízi közlekedésről

(Balogh László, Természetbarát Híradó 1996. május)

A Határőrség Országos Parancsnokságától (HÖR.OPK.) nyert információ szerint a. Fertő-tavon kisgéphajó, vagy motoros vízi sporteszköz csak a KHVM Közlekedési Főfelügyelet által kiadott egyéni engedély birtokában közlekedhet. Ez az előírás segédmotorral is ellátott vitorlás kishajóra, valamint csónakokra nézve nem jelent tilalmat. [Lásd a 27/1993 (IX.23) KHVM rendelet 2. § (3). bekezdését.] Csónak a parttól legfeljebb 1500 m széles vízfelületen közlekedhet, illetve tartózkodhat. A parttól azonban csak a határ vonaláig távolodhat el.

Kishajók, vitorlások, evezővel hajtott csónakok határon történő átlépése bizonyos esetekben csak egyedi, egyidejűleg a HÖR .OPK. és a PM Vám- és Pénzügyőrség Országos Parancsnokához címzett írásbeli eseti kérelem alapján lehetséges. Ehhez ideiglenes határátkelőhely nyitási kérelmet kell, általában az igényelt időpont előtt 30 nappal benyújtani. A kérelmezőnek vállalnia kell a költségeket is. [Lásd az 1/1975 (IV.2) BM rendelet 5. §-t]. Az említett járművekkel egyéb esetekben a határt nem szabad átlépni. Közforgalmú hajójárattal közlekedők számára a szokásos úti okmányok birtokában a magyar útlevél és vámellenőrzés csak május 1-től október 30-ig, 9.00 és 20.00 óra között történik.

Forrás: A Magyar Természetbarát Szövetség honlapja

MTSZ - Tippek vízitúrázóknak - Umann Kornél