## 7.4. Mérgező növények

1. Érintésre mérgező növények:

- Cserszömörce, a karsztbokorerdők növénye.
- Pasztinák olyan pázsitfűféle, mely az izzadt testen hólyagos bőrgyulladást okozhat.
- Kaukázusi medvetalp, kerti ruta, kőrislevelű ezerjófű

Érintésre kellemetlen növények közé tartozik a csalán. A levél fonákán lévő zárványok (alkaloid) anyaga bőrpírt okoz.

2. Halálosan mérgező növények:

Bürök: gyomtársulások, szemét- és trágyadombok növénye, melynek szára, levele, fehér ernyős virágzata mérgező. Legjellemzőbb tünetei: reszketés, émelygés, izomgyengeség, torokfájás.

Gyűszűvirág: minden része, így bíborszínű virágai is mérgezőek. Tünetei: fejfájás, émelygés, szédülés, aluszékonyság, gyomorfájás.

Fagyal: fekete bogyói mérgezőek.

Kutyabenge: cserje, melynek kérge, hajtásrészei és ibolyásfekete bogyói mérgezőek. Tünetei: hányás, hasmenés.

Magyal: cserje, melynek piros bogyói mérgezőek. Legjellemzőbb tünete az erős émelygés.

Nadragulya: a gyomtársulások jellemző növénye, fekete bogyói mérgezőek. Tünetei: magas láz, nagy szomjúságérzet.

Tiszafa: olyan fás növény, melynek minden része mérgező, csak a piros magköpeny nem. Tünetei: émelygés, verejtékezés, reszketés, hasmenés.

Sárgaakác: minden részében mérgező fás növény. Tünetei: száj- és torokégés, fej- és gyomorfájás.

Összefoglalva tanulságként megjegyezzük, hogy bogyókat, magokat, gyökereket, leveleket, virágokat csak abban az esetben szedjünk, ha biztosan felismerjük őket és tudjuk, hogy ehetők! Bizonytalan terméseket és egyéb növényi részeket ne gyűjtsünk!

## 7.5. Gyógyító növények

Növény megnevezése | Gyógyító része | Elkészítése | Felhasználása
--- | --- | --- | ---
Árvacsalán | levele | teaként | hasmenésre, hasfogó
Csalán | gyökere | bedörzsölve | korpásodás elleni szer
Beléndek | magja | begőzöléssel | fájdalomcsillapító (bódító) szer
Fekete bodza | virágja | teaként | köhögés, megfázás ellen, izzasztó szer
Boróka | bogyója | teaként | gyomorerősítő
Borsmenta | levele | teaként | gyomorgörcs esetén fertőtlenítő és nyugtató
Bükkfa | magja | olajtartalma | égési sebre
Citromfű | levele | teaként | nyugtató, idegrendszert erősítő és emésztést serkentő szer
Erdei fehér mályva | virágja és levele | vízbe áztatva, langyosra melegítve | hurutos betegségek kezelésére
Fenyő | gyantája |  | apró szúrt sebre, lyukas fogba téve fertőtlenít és fájdalomcsillapító hatású
Fodormenta | levele | teaként | hasgörcs és hasmenés esetén fertőtlenítő, hasfogó
Galagonya | termése | teaként | ideg- és szívizomnyugtató
Vöröshagyma | raktározó levele | pirítva aprítva, törve, belélegezve | keléses sebekre, nátha esetén, orrdugulás ellen
Hársfa | virágja | teaként | köhögés és légcsőhurut kezelésére
Izsópfű | gyökér kivételével a teljes növény | főzetként, külsőleg | fogfájáscsillapító, gyulladáscsökkentő, izzadásgátló
Kakukkfű | gyökér kivételével a teljes növény | teaként | fertőtlenítő hatású, gyomorfájdalmakra
Kökény | virágja, termése | teaként, nyersen fogyasztva | hashajtó és vízhajtó szer, hasmenés kezelésére
Martilapu | levele | teaként, sebre helyezve | köhögés és légcsőhurut kezelésére, sebkezelésre
Som | termése | teaként | hasfogó hatású
Szamóca | levele | teaként | hasfogó hatású
Hamvas szeder | levele, szára | teaként teaként | köhögéscsillapító, hasfogó hatású
Orvosi székfű (kamilla) | virágja | teaként | gyulladáscsökkentő, fertőtlenítő szer; gyomorfájás, székrekedés esetén hashajtó hatású
Tüdőfű | levele | teaként | légcsőhurut kezelésére, rekedtség ellen
Útifű | levele | sebre helyezve | feltört sebhelyek kezelésére
Vérehulló fecskefű | szárának | sárgás nedve | szemölcsírtó szer

##

## 8. ANTROPOGÉN SZENNYEZŐ ANYAGOK FORRÁSAI ÉS HATÁSUK

(dr. Papp Sándor után)

Szennyező anyagok | Források | Hatás
--- | --- | ---
por | energiaelőállítás, nagy hőmérsékletű folyamatok, közlekedés | az albedo (sugárzásvisszave-rő képesség) megnövelése, szennyeződés, ködképződés káros hatás az élőlényekre
szennyező gázok | energiaelőállítás, anyagátalakító iparágak | melegházhatás, ózonfogyasztás, füstköd, savas ülepedés, toxikus (mérgező) hatás
fémvegyületek | energiaelőállítás, fémkohászat, közlekedés, felületkezelés | akut és krónikus mérgezés, bioakkumuláció (élő szervezetben történő felhalmozódás)
savak/bázisok | anyagátalakító iparágak | pH-változás
szervetlen növényi tápanyagok | műtrágyaipar, mezőgazdaság | eutrofizáció (tápanyagfeldúsu-lás növények számára), oxigénfogyasztás
sók | sóbányászat, szénbányászat, kémiai iparok | a felszíni édesvizek elsózása
peszticidek (mezőgazdasági kártevőket irtó anyagok összefoglaló neve) | kémiai iparok, mezőgazdaság | toxikus hatás, perzisztens (bomlásnak ellenálló mesterséges anyagok, pl. műanyag) vegyületek akkumulációja
tenzidek (felületaktív szerek, melyek elősegítik a nedvesedést és emulgeálódást, pl. mosószerek) | ipar, háztartások | oxigénfogyasztás, habképződés, a felszíni vizek terhelése
szerves vegyületek | anyagátalakító iparok | oxigénfogyasztás
olajok | ásványolaj-kitermelés, szállítás és -feldolgozás, petrolkémia, közlekedés | feldúsulás, a vizek felszíni rétegében, a gázcserélő-dés akadályozása
színezékek, műanyagok, oldószerek | anyagátalakító iparok, feldolgozóipar, háztartás | oxigénfogyasztás, a felszíni vizek szennyezése
radionuklidok (olyan sugárzó anyagok, melyek spontán magátalakulások útján stabil nuklidokká alakulnak) | atomtechnika, atomfegyverek | , ß, -sugárzás, a biomak-romolekulák elbontása, az élőlények károsítása
hulladék | ipar, bányászat, háztartás, szennyvíziszap | területek elfoglalása, kultúrtájak károsítása
meddő | bányászat, érckitermelés | erózió, kultúrtájak károsítása
kórokozó patogén csírák |  | egészségkárosítás
vegyi fegyverek | vegyi fegyverek gyártása | extrém toxicitás, tömeges mérgezés

Folytatás: Megfigyelések, gyűjtések

Forrás: A Magyar Természetbarát Szövetség honlapja

Zöld kalandra fel! - MTSZ - Tippek vízitúrázóknak - Umann Kornél