#
Hajózási Szabályzat

## 5. fejezet - A víziút jelei és kitűzése

##### 5.01 cikk - Jelek

1. A víziút tiltó, utasító, korlátozó, tájékoztató, továbbá kiegészítő jeleit, valamint azok jelentését a Szabályzat 7. melléklete határozza meg.

2. A Szabályzat előírásainak és az egyéb rendelkezések megtartásával a hajó vezetőjének figyelemmel kell lennie a víziúton vagy annak partján elhelyezett jelekkel közölt és tudomására hozott utasításokra, illetve ajánlásokra.

##### 5.02 cikk - Kitűzés

1. A víziúton elhelyezhető kitűző jeleket a Szabályzat 8. melléklete tartalmazza.

2. A hajózható folyószakaszokon a hajóút kitűzése a menetben levő hajó oldalaira vonatkoztatott (laterális) rendszerben történik. A Szabályzat a hajóút jobb és bal oldala, illetve a jobb- és balpart fogalmát a völgymeneti hajó helyzetéből nézve alkalmazza.

Forrás: Hajózási Felügyelet

Hajózási Szabályzat - Tippek vízitúrázóknak - Umann Kornél