#
Hajózási Szabályzat

## 17. fejezet - A veszteglés szabályai

##### 17.01 cikk - A hajó felügyelete

Gépi hajtású hajót felügyelet nélkül hagyni csak úgy szabad, hogy azt illetéktelen személy üzembe ne helyezhesse.

##### 17.02 cikk - Veszteglés a hajóúton kívül

Azt a hajót, amely az arra kijelölt helyen van kikötve, illetőleg lekötve, hajóúton kívül veszteglőnek kell tekinteni.

##### 17.03 cikk - Őr- és ügyeleti szolgálat

1. A hajóúton kívül veszteglő hajón őrszolgálatot kell tartani, ha

> a) azon utas, illetve a személyzethez nem tartozó más személy is tartózkodik,

> b) az a Szabályzat 10. mellékletében felsorolt robbanó- vagy radioaktív anyagot szállít,

> c) a helyi körülmények ezt indokolják (pl. jégzajlás, árvíz, lékesedés, tűzveszély).

2. Hajóúton kívül veszteglő géphajón és úszó munkagépen - az 1. pontban meghatározott eseteken kívül - ügyeleti szolgálatot kell tartani.

3. A hajúton kívül, egymás mellett veszteglő hajók őr- vagy ügyeleti szolgálata összevontan is ellátható.

4. Medencés kikötőben a hajó a kikötőőrség felügyelete alá helyezhető.

5. Ha a veszteglő hajón nem kell őr- vagy ügyeleti szolgálatot tartani, azt olyan személynek kell felügyelnie, aki képes a 7.01 cikk 3. pontjában foglaltak megtartását ellenőrizni, a hiányosságokat megszüntetni és a Szabályzatban előírt jelzéseket kihelyezni.

Forrás: Hajózási Felügyelet

Hajózási Szabályzat - Tippek vízitúrázóknak - Umann Kornél